નવસારીમાં રેલવેના સ્ટેશન ઉપર આવેલા મહિલા શૌચાલયમાંથી અંદાજિત 5 વર્ષીય બાળાની લાશ મળી આવતા ચકચાર મચી ગઇ હતી. નવસારી રેલવે પોલીસે આ બાળકીનો કબજો લઇ તેના વાલી વારસોની શોધખોળ હાથ ધરી હતી. રેલવે પોલીસે મૃતક બાળાનું આજે પીએમ કરાવ્યું હતું અને એફ.એસ.એલની મદદથી તપાસ હાથ ધરી હતી. એ દરમિયાન મૃતક બાળાની ઓળખ થઈ ગઈ હતી. તે મહારાષ્ટ્રના મુંબઈમાં આવેલ નાલાસોપારા વિસ્તારમાં રહેતા સંતોષ સરોજની દીકરી અંજલિ હોવાનું તપાસમાં બહાર આવ્યું હતું.